**Λευκωσία**

**1η Εκδρομή - Μουσείο Φυσικής Ιστορίας**

Κυπριακό Μουσείο Φυσικής Ιστορίας στα Λατσιά τηλ.22585834. Το Κυπριακό Μουσείο Φυσικής Ιστορίας είναι ένα αξιόλογο και άρτια οργανωμένο μουσείο, Ευρωπαϊκού επιπέδου, που συμβάλλει στην πληρέστερη ενημέρωση του κοινού για την χλωρίδα, την πανίδα και τη γεωλογία του τόπου μας. Η συλλογή του Μουσείου περιλαμβάνει περίπου 2500 εκθέματα. Το μεγαλύτερο της μέρος αποτελείται από ταριχευμένα θηλαστικά, πτηνά, ψάρια, ερπετά και έντομα, καθώς και πετρώματα, ορυκτά, ημιπολύτιμους λίθους, όστρακα, απολιθώματα και άλλα.

**2η Εκδρομή - Δάλι**

Αρχαιολογικό Μουσείο Ιδαλίου και αρχαιολογικός Χώρος τηλ. 22444818. Το Τοπικό Αρχαιολογικό Μουσείο Αρχαίου Ιδαλίου ιδρύθηκε το 2007, με σκοπό να προβάλει τα πλούσια ευρήματα της περιοχής του Ιδαλίου. Ο αρχαιολογικός χώρος του Ιδαλίου είναι ένας από τους σημαντικότερους αρχαιολογικούς χώρους της Κύπρου με πλούσια ευρήματα, μερικά από τα οποία κοσμούν σήμερα τα μεγαλύτερα μουσεία του κόσμου. Η αρχαία πόλη ιδρύθηκε, σύμφωνα με την παράδοση, από τον Αχαιό ήρωα του Τρωϊκού πολέμου Χαλκάνωρα, απόγονο του Τεύκρου, ιδρυτή της Σαλαμίνας. Από το Τοπικό Αρχαιολογικό Μουσείο Ιδαλίου, το οποίο λειτουργεί ως κέντρο πληροφόρησης ξεκινά μονοπάτι που οδηγεί σε διάφορες ανεσκαμμένες θέσεις του Αρχαιολογικού Χώρου.

**3η Εκδρομή - Αρχαιολογικό μουσείο**

Το Κυπριακό Μουσείο αποτελείται σήμερα από δεκατέσσερεις αίθουσες που περιβάλλουν σε σχήμα τετραγώνου έναν εσωτερικό κεντρικό χώρο, ο οποίος περιλαμβάνει γραφεία, βιβλιοθήκη, αποθήκες και χώρους συντήρησης ευρημάτων. Τα εκθέματα του Μουσείου, ακολουθούν χρονολογική και θεματολογική κατάταξη. Εκτίθενται ευρήματα από τις πρωϊμότερες περιόδους της ανθρώπινης παρουσίας στο νησί, από τη 10η χιλιετία π.Χ., μέχρι και τη ρωμαϊκή περίοδο.

**4η Εκδρομή - Λεβέντειο Μουσείο**

Το Μουσείο δημιουργήθηκε για να παρουσιάσει και να αναδείξει την ιστορία της Λευκωσίας, της τελευταίας διαιρεμένης πρωτεύουσας της Ευρώπης. Αφηγείται την ιστορία της πόλης από τους προϊστορικούς χρόνους έως και σήμερα μέσω των μοναδικών, πλούσιων Συλλογών του. Περισσότερα από 10.000 αντικείμενα, όπως χάρτες, έγγραφα, πίνακες ζωγραφικής, χαρακτικά και κοστούμια, απηχούν στιγμές της μακραίωνης ιστορίας και προσκαλούν τους επισκέπτες να αλληλοεπιδράσουν με το παρελθόν της πόλης.

**5η Εκδρομή – Βυζαντινό Μουσείο ή Εθνογραφικό Μουσείο**

Το πρόσφατά ανακαινισμένο Βυζαντινό Μουσείο, διασώζει έναν ολόκληρο κόσμο θρησκευτικών αλλά και εθνικών βιωμάτων που απαρτίζουν τη ζωή του λαού μας. Το Εθνογραφικό Μουσείο Κύπρου, στεγάζεται στο ισόγειο της Παλαιάς Αρχιεπισκοπής και φιλοξενεί μια μεγάλη συλλογή έργων κυπριακής λαϊκής τέχνης του 19ου αιώνα και των αρχών του 20ου αιώνα. Τα εκθέματα περιλαμβάνουν μια ποικιλία από ξυλόγλυπτα αντικείμενα, χαλιά, κεντήματα, κεραμικά, κυπριακές ενδυμασίες και υφαντά κατασκευασμένα στον αργαλειό.

Περιγραφή

Μετά από την επίσκεψη σε κάποιο από τα πιο πάνω Μουσεία που βρίσκονται στη Παλιά Πόλη, σταθμός στη Πλατεία Ελευθερίας για τα Ενετικά Τείχη αλλά και την Τάφρο.

**6η Εκδρομή – Παλιά Λευκωσία**

Ένας εκπαιδευτικός περίπατος με στόχο την ανακάλυψη της Λευκωσίας και γνωριμία των παιδιών με την ιστορία της Παλιάς Πόλης. Πλατεία Ελευθερίας, Ενετικά Τείχη, Παλιό Δημαρχείο στο Προμαχώνα D’Avila, Οδός Λήδρας μέχρι την Νικοκλέους, Νικοκλέους προς εκκλησία Φανερωμένης, Πλατεία 28ης Οκτωβρίου, Ονασαγόρου, Λαϊκή Γειτονιά, Σύντομη επίσκεψη στο Γραφείο Πληροφοριών Υφυπουργείου Τουρισμού Λαϊκής, Γειτονιάς.

**7η Εκδρομή – Παλιά Λευκωσία**

Σημείο Έναρξης – Άγαλμα Ελευθερίας, Υδραγωγείο, Πλατεία Αρχιεπισκοπής, Καθεδρικός Αγίου Ιωάννη, Μουσείο του Χαμπή του Χαράκτη, Κρατική Πινακοθήκη Σύγχρονης Τέχνης (ΣΠΕΛ), Πύλη Αμμοχώστου.

**8η Εκδρομή – Πολιτικό**

Επίσκεψη στο Μοναστήρι του Αγίου Ηρακλειδίου στο Πολιτικό. Σταθμός στη Βρύση του χωριού όπου θα ανακαλύψουν μέσω της πιο κάτω εφαρμογής στο κινητό εκπαιδευτικού τον Δράκοντα που θα τους πει μια μικρή ιστορία για Πολιτικό [https://heartlandoflegends.com/dragons-of-the-heartland/#](https://heartlandoflegends.com/dragons-of-the-heartland/) Επίσκεψη στον Αρχαιολογικό Χώρο Ταμασσού τηλ. 22623950.

**9η Εκδρομή – Πέρα Ορεινής, Επισκοπιό**

Περπάτημα στο πολιτιστικό πυρήνα με δύο εκκλησίες ,τα παλαιά σχολεία και πολλές αρχοντικές οικίες. Επίσκεψη στη Εκκλησία του Αρχαγγέλου Μιχαήλ, στα παλιά σχολεία και δρομάκια χωριού. (τηλ 22621359 κοινότητας). Επίσκεψη στο Πλανητάριο, ενδέχεται να υπάρχει χρέωση.

**10η Εκδρομή – Γούρι, Φικάρδου, Παλαιχώρι, Φαρμακάς**

Επίσκεψη στο Λαογραφικό Μουσείο, στο Μουσείο Ποδηλάτου, στο εργαστήριο παραγωγής Μελιού (τηλ κοινότητας 22633839), στην Πλατεία Χωριού. Χωριό Φικάρδου. Περπάτημα στα στενά δρομάκια του χωριού και επίσκεψη στην οικία Κατσινιόρου και στην Αχιλλέα Δημήτρη (Τηλ. 22661157 κοινότητας). Σταθμός στο Παλαιχώρι ή στο Φαρμακά στη Βρύση του χωριού όπου τα παιδιά θα ανακαλύψουν μέσω της πιο κάτω εφαρμογής στο κινητό εκπαιδευτικού τον Δράκοντα που θα τους πει μια μικρή ιστορία για το Παλαιχώρι ή το Φαρμακά [https://heartlandoflegends.com/dragons-of-the-heartland/#](https://heartlandoflegends.com/dragons-of-the-heartland/)

**11η Εκδρομή - Περιστερώνα**

Επίσκεψη στην Εκκλησία Αποστόλου Βαρνάβα και Αγίου Ιλαρίωνος (5 τρούλλοι), στο Λαογραφικό Μουσείο ή σε εργαστήριο παραδοσιακού ψωμιού.

Περιγραφή

Σε ένα από τα πιο όμορφα μοναστήρια του τόπου μας, τα παιδιά θα ενημερωθούν για τον βίο του Αγίου Ηρακλειδίου και θα συζητήσουν με την ηγουμένη για τον μοναχικό βίο. Σε κοντινή απόσταση από το μοναστήρι, βρίσκεται ο αρχαιολογικός χώρος της Ταμασού με τους Βασιλικούς τάφους. Το χωριό Φικάρδου είναι ένα ζωντανό υπαίθριο μουσείο παραδοσιακής κληρονομιάς στο οποίο έχει απονεμηθεί το βραβείο της EUROPA NOSTRA. Το χωριό Γούρρι προσφέρει μια ευκαιρία τα παιδιά να γνωρίσουν τις ομορφιές της Κυπριακής φύσης μέσα από τα θρησκευτικά/ιστορικά και φυσικά αξιοθέατα της κοινότητας. Το χωριό Περιστερώνα, είναι ένα μεγάλο μεικτό χωριό της επαρχίας Λευκωσίας, στη δυτική κεντρική πεδιάδα (λεκανοπέδιο Μόρφου), γύρω  στα 32 χιλιόμετρα δυτικά της πρωτεύουσας. Η Περιστερώνα είναι κτισμένη κοντά στη δυτική όχθη του ομώνυμου ποταμού, που είναι παραπόταμος του Σερράχη και προσφέρει ευκαιρία επίσκεψης σε αρκετά θρησκευτικά και παραδοσιακά μέρη ενδιαφέροντος. Το χωριό Πέρα, αναφέρεται με την ίδια ονομασία ήδη από την αρχαιότητα ως προάστιο της αρχαίας πόλης Ταμασού επειδή βρισκόταν πέραν του Πεδιαίου Ποταμού. Στο βίο του Αγίου Ηρακλειδίου (1ος μ.Χ. αιώνας) αναφέρεται ως Πέρατον (Πέραν). Πολύ ενδιαφέρον ο πυρήνας του χωριού με αξιόλογα κτίρια.

**12η Εκδρομή – Λαγουδερά, Πλατανιστάσα, Ξυλιάτος**

Επίσκεψη στην Παναγία του Άρακα (Τηλ. 99557369, 96301508) και περπάτημα στο χωριό. Επίσκεψη στη εκκλησία του Τίμιου Σταυρού του Αγιασμάτι στην Πλατανιστάσα και επίσκεψη στον αναπαλαιομένο Νερόμυλο που βρίσκεται 1 χλμ. έξω του χωριού. (τηλ κοινότητας 22652090). Φράγμα του Ξυλιάτου, περιήγηση στο κυκλικό Μονοπάτι της φύσης γύρω από το φράγμα.

**13η Εκδρομή – Γαλάτα, Κακοπετριά**

Επίσκεψη στην Παναγία Ποδίθου (Τηλ. 99 557309) και στο Μουσείο Λαϊκής Τέχνης ή στο Νερόμυλο της Ροδούς (τηλ κοινότητας 22923250). Επίσκεψη στον Άγιο Νικόλαο της Στέγης και περπάτημα στη Παλιά Κακοπετριά (Μουσεία Ληνού και Ελαιόμυλου) (τηλ κοινότητας 22922323) [https://heartlandoflegends.com/dragons-of-the-heartland/#](https://heartlandoflegends.com/dragons-of-the-heartland/)

**14η Εκδρομή – Καλοπαναγιώτης, Φλάσου**

Επίσκεψη στο Μοναστήρι του Άγιου Ιωάννη Λαμπαδιστή και περπάτημα στο χωριό και την περιοχή γύρω από Άγιο Ιωάννη Λαμπαδιστή (τηλ κοινότητας 22952297) ή σύντομο σταθμό στο χωριό Φλάσου, στη βρύση όπου τα παιδιά θα ανακαλύψουν μέσω της πιο κάτω εφαρμογής στο κινητό εκπαιδευτικού τον Δράκοντα που θα τους πει μια μικρή ιστορία για τη Φλάσου [https://heartlandoflegends.com/dragons-of-the-heartland/#](https://heartlandoflegends.com/dragons-of-the-heartland/)

**15η Εκδρομή – Νικητάρι, Ευρύχου, Ατσάς**

Επίσκεψη στη Παναγία της Ασίνου (99 830329 Πάτερ Κυριάκος).Επίσκεψη στο Μουσείο Κυπριακού Σιδηροδρόμου (Τηλ. 22933010) Επίσκεψη στο Βοτανικό Κήπο στο Εκπαιδευτικό Κέντρο Ατσά.

**16η Εκδρομή – Μουτουλλάς, Πεδουλάς**

Επίσκεψη στη Παναγία στον Μουτουλλά και περπάτημα στο χωριό, στάση στη βρύση του χωριού όπου τα παιδιά θα ανακαλύψουν μέσω της πιο κάτω εφαρμογής στο κινητό εκπαιδευτικού τον Δράκοντα που θα τους πει μια μικρή ιστορία για το Μουτουλλά (τηλ κοινότητας Μουτουλλά 22952677) [https://heartlandoflegends.com/dragons-of-the-heartland/#](https://heartlandoflegends.com/dragons-of-the-heartland/) Επίσκεψη στη εκκλησία του Αρχάγγελου Μιχαήλ (τηλ Ραφαήλ 99 112352), στο Μουσείο Λαικής Τέχνης και περπάτημα στο χωριό (τηλ κοινότητας 22952629)

**17η Εκδρομή – Παλαιχώρι**

Επίσκεψη στην εκκλησία της Μεταμόρφωσης του Σωτήρος και περπάτημα στα δρομάκια / πλατεία χωριού και στάση στη βρύση του χωριού όπου τα παιδιά θα ανακαλύψουν μέσω της πιο κάτω εφαρμογής στο κινητό εκπαιδευτικού τον Δράκοντα που θα τους πει μια μικρή ιστορία για το Παλαιχώρι (τηλ κοινότητας Παλαιχώρι 22642772) [https://heartlandoflegends.com/dragons-of-the-heartland/#](https://heartlandoflegends.com/dragons-of-the-heartland/)